महाराष्ट्र वन विभाग की टीम ने किया माचिया का दौरा
जोधपुर | कायलानास्थित माचिया सफारी पार्क के पहाड़ी इलाकों में वन विभाग (वन्यजीव) द्वारा विभिन्न प्रकार की औषधियों और छायादार पौधों को लगाने की तकनीक को जानने के लिए महाराष्ट्र सीसीएफ बीएस हुड्डा अमरावती के डीएफओ मीना ने बुधवार को माचिया सफारी पार्क का दौरा किया। बुधवार शाम माचिया पार्क पहुंची टीम ने पत्थरों के बीच पौधे उगाने की तकनीक को जाना। डीएफओ (वन्यजीव) महेंद्र सिंह राठौड़ ने टीम को पौधों के लगाने की जानकारी दी। गुरुवार को टीम एसीएफ महिपाल सिंह के साथ राजीव गांधी लिफ्ट कैनाल के पास उगाए पेड़-पौधों की तकनीक की जानकारी लेगी। इसके बाद बालेसर और शेरगढ़ में रेत के टीलों में वन विभाग (वन्यजीव) की ओर से उगाए पौधों की जानकारी लेगी।
hin_Deva hin_Deva